બાળક ઉચ્ચતમ ગુણોથી પોતે સન્માન મેળવે અને પોતાના સદગુણો દ્વારા સર્વે પ્રત્યે સન્માનની ભાવના રાખે. આજના વિજ્ઞાન અને ટેક્નોલોજીના જમાનામાં વિકસતા જતાં સંદેશા વ્યવહારના માધ્યમોનો યોગ્ય રીતે ઉપયોગ કરતાં શીખે એવી સમજ આપવી. સમાજને વિકસિત બનાવવા, સમાજમાં થતા ઝડપી સુધારાને અપનાવવા અને સમાજના વિકાસમાં ભાગીદાર બનવાની ભાવના કેળવણી, પોતે નક્કી કરેલા ધ્યેયને આપબળે સહકારથી સિધ્ધ કરવાની નીતિ અપનાવવી. જેમકે આપ સમાન બળ નહિ, મેઘ સમાન જળ નહી, જીવનમાં આવતી દરેક પરિસ્થિતિમાં કઈ રીતે આગળ વધવું, તેનો હલ શોધવા પ્રયત્ન કરવા તેમજ આવેલ મુશ્કેલીના નિરાકરણ માટે સમસ્યા ઉકેલ પધ્ધતિ અપનાવવી. જીવનમાં આવતી દરેક પરિસ્થિતિમાં કયારે કઈ પધ્ધતિનો ઉપયોગ કરવો તેની આગવી સૂઝ ધરાવતી. માનવ હોવાને નાતે માનવધર્મને અપનાવવો.